Loer binne die splinternuwe SARIE KOS OKTOBER / NOVEMBER 2013 | SARIE
Loer binne die splinternuwe SARIE KOS OKTOBER / NOVEMBER 2013	deur SARIE.com-span
Die oorvloed van sorgvrye familiefeeste buite is deel van kleintyd se Paasherinneringe. Dié vyf gunstelinge was altyd op die tafel … (Blaai deur die galery en klik op die naam onder die foto vir die resep) Polisievrou (40) neem eie lewe | Netwerk24
Polisievrou (40) neem eie lewe
Wyle Erica Titus
’n Polisievrou van Elandsbaai het Sondag 28 Junie haar eie lewe agter die Bobbejaansberg naby die see geneem.
Sers. Erica Titus (40) het haar dienspistool omstreeks 21:30 gebruik om haar tyd hier op aarde te beëindig.
Volgens sers. Gert Titus, ’n polisie­woordvoerder en kollega van Erica (geen familieverwantskap), het sy die afgelope 13 jaar by die Elandsbaai-polisiekantoor gewerk en ook in die dorp gewoon.
Gert sê Erica het in 2007 by die polisie as ’n konstabel aangesluit. Sy is op 1 Maart verlede jaar tot sersant bevorder.
Titus vertel met deernis Erica het altyd haar gemeenskap gedien en hul belange op die hart gedra. Sy was ook by die sigbarepolisiëringafdeling betrokke, was ’n sektorbevelvoerder en betrokke as koördineerder by die slag­offerondersteuningsgroep.
Erica is op 8 Mei 1980 in die Citrusdal-distrik gebore.
“Die polisielede asook die gemeenskap is geskok en hartseer oor haar heengaan,” het Titus bygevoeg.
“Sy was ’n steunpilaar vir haar familie en vriende. Jou vriendelike stemmetjie het nou stil geword.”
Haar begrafnis het verlede Saterdag 11 Julie by Tweefontein-plaas in Citrusdal plaasgevind.